b'\n_START_ARTICLE_\nEdzard 2. af \xc3\x98stfrisland\n_START_PARAGRAPH_\nEdzard 2. (24. juni 1532 - 1. september 1599) greve af Ostfriesland og huset Cirksena. . Han var s\xc3\xb8n af Enno 2., som d\xc3\xb8de 1540. Hans mor Anna af Oldenborg overtog da regeringen for de mindre\xc3\xa5rige b\xc3\xb8rn Edzard, Johann og Hedwig._NEWLINE_Edzard giftede sig 1. oktober 1559 i Stockholm med Gustav Vasas datter Katarina. Sverige ville skaffe sig inflydelse langs nords\xc3\xb8kysten, men Edzards mor var imod den svenske indflydelse og \xc3\xa6gteskabet. P\xc3\xa5 hjemvejen fra Stockholm indtraf tillige Vadstenabullret, som gjorde, at bruden ikke fulgte med til \xc3\x98stfrisland f\xc3\xb8r end 1\xc2\xbd \xc3\xa5r senere._NEWLINE_Anna foretrak Edzards yngre broder Johann. F\xc3\xb8rst efter Johanns d\xc3\xb8d 1591 opn\xc3\xa5ede Edzard hele magten i grevskabet. Han var dog tvunget til at g\xc3\xa5 p\xc3\xa5 kompromis med sine unders\xc3\xa5tter. De fik s\xc3\xa5ledes en hofret i Aurich 1593. Edzards svage stilling, religionsmods\xc3\xa6tninger og Nederlandenes indblanding bidrog til Emdens revolte i 1595. Edzard var luthersk, og Emden var calvinistisk. Revolten gav Emden en stor grad af selvst\xc3\xa6ndighed. De \xc3\xb8stfrisiske grever m\xc3\xa5tte i stedet bos\xc3\xa6tte sig i Aurich. Efter hans d\xc3\xb8d n\xc3\xa6gtede kalvinisterne at begrave ham i kirken i Emden, s\xc3\xa5 Aurich blev huset Cirksenas nye gravsted.'